Predizborni plakat predsedničkog kandidata Aleksandra Vučića, koji se nalazi na jednoj raskrsnici u Novom Sadu, dobio je - svog čuvara.

00:00 Izvor: N1

Radnik obezbeđenja po ceo dan sedi ili šeta pored reklamnog panoa sa likom aktuelnog premijera, vodeći računa o tome da ga niko ne ošteti.

Kako kaže, nema nikakve veze sa Srpskom naprednom strankom.

Na prethodnom radnom mestu, navodi, otpušten je kao tehnološki višak, pa sad nema izbora nego da povremeno radi za jednu privatnu firmu koja se bavi obezbeđenjem. Ta firma je njega, i još dvoje ljudi, angažovala da čuvaju plakate.

"Radimo 24 sata, i noću i danju", priča.

N1: Znači, postoji potreba da se bilbord čuva 24 sata?

"Pa, koliko sam čuo, u celom Novom Sadu, ne samo radi Vučića, nego se svi panoi sa likovima čuvaju - da li je Šešelj, bilo ko, svi čuvaju. E sad, kako oni čuvaju, to ne znam".

N1: Da li ste možda imali neke neprijatne situacije?

"Imao sam vređanja, mnogo. Na to nisam obraćao pažnju, ne diraju me. Ali ovako, iz kola, svakakve gluposti pričaju, ali ja na jedno uvo čujem, na drugo ispustim", kaže čuvar.